Għaddiet is-sħaba, s-sħaba bajdanija li 'l-qamar satret; niżlu fijut tax xita kollha tal-fidda, w tħarrku donnhom b'sefier susàn u ġiżi, Il-qamar raġa' deher mimli u mfaqqa', abjad iżjed mis-silġ ta' l-Imalajja; il-kwiekeb feġġu, bħal ferti naħal, jiddu dwar qolla infid'da. Dehret fil-baħar triq kollha djamanti : minn ġewwa l-lewża li ftit ilu żahret il-għasfur ta' bil-lejl iħoll għanjietu, fl-egħlieqi mdawwla. Ma' dwar il-barumbara li filgħodu bajjad is-sid, il-ħamiem, abjad rieqed, jofilom il-benna ta' rebbiegħa ħienja : ta' safa w bjuda.